rejauldu/bengali-wikipedia huggingface dataset:
থাম্ব|প্যাট ক্রেরান্ড প্যাট্রিক টিমোথি ("প্যাডি") ক্রেরান্ড (জন্ম ফেব্রুয়ারি ১৯, ১৯৩৯, গ্লাসগো) ছিলেন একজন আইরিশ বংশোদ্ভূত স্কটিশ আন্তর্জাতিক ফুটবল খেলোয়াড় যিনি দলের পক্ষে ১৬ আন্তর্জাতিক ম্যাচে প্রতিনিধিত্ব করেছেন।  সেল্টিকে ৬ বছর (১২০ খেলায় ৫ গোল) খেলার পর ১৯৬৩ সালের ৬ ফেব্রুয়ারি তিনি ম্যানচেস্টার ইউনাইটেডের সাথে চুক্তিবদ্ধ হন। মিউনিখ বিমান দুর্ঘটনার পঞ্চম বার্ষিকীতে ব্ল্যাকপুলের বিপক্ষে তার অবিষেক ঘটে। তিনি ছিলেন আক্রমণাত্বক ও কঠিন ট্যাক্‌ল করা মিডফিল্ডার, যিনি ট্যাক্‌লিং, নিখুঁত পাস দেয়া, এবং সুযোগ তৈরি করার জন্যই মূলত বিখ্যাত। তিনি ববি চার্লটন, জর্জ বেস্ট প্রমুখের গোলদানের উৎস ছিলেন। বলা হত যে যদি উইনাইটেডে বেস্ট, ল এবং চার্লটন একসাথে খেলতেন তাহলে ফর্মে থাকা প্যাডিই হতেন দলের হৃদ-স্পন্দন।  ১৯৬৫ ও ১৯৬৭ সালে ইউনাইটেডকে লীগ চ্যাম্পিয়ন হতে তিনি দলকে সাহায্য করেন এবং ১৯৬৩ সালে এফএ কাপ ও ১৯৬৮ সালে ইউরোপীয়ান কাপ জেতান। ১৯৭২ সালে ইউনাইটেডের পক্ষে ৪০১ খেলায় ১৯ গোল করে তিনি অবসর নেন।  ১৯৭৬-৭৭ মৌসুমে তিনি নর্দাম্পটন টাউন দলের ম্যানেজার এবং ১৯৮০ থেকে ১৯৯০ দশকের মাঝামাঝি স্থানীয় বেতার কেন্দ্রে ইউনাইটেডের খেলার ধারাবভাষ্যকার হিসেবে কাজ করেন।  বর্তমানে তিনি ম্যানচেস্টার ইউনাইটেড টেলিভিশন (MUTV), এ স্টিভ বাওয়ার সাথে নিয়মিত বিষেষজ্ঞ হিসেবে ক্রেরান্ড এন্ড বাওয়ার... ইন এক্সট্রা টাইম অনুষ্ঠানে কাজ করেন। ইউনাইটেডের পক্ষে রসালো ভাষায় মজা করে ধারাভাষ্য দেয়ার জন্য তিনি ইউনাইটেডের তরুণ ভক্তদের কাছে আজও জনপ্রিয়।  ১৯৯৫ সালে তিনি ক্রিস্টাল প্যালেস সমর্থক ম্যাথু সিমন্সের উপর এরিক ক্যান্টোনার কুখ্যাত কুং-ফু কিকের সমর্থন করেন। এই ঘটনার আগে-পরে তিনি গণমাধ্যমে ম্যানচেস্টার ইউনাইটেডের চিয়ার-লিডার হিসেবেই পরিচিত ছিলেন।   তথ্যসূত্র   বিষয়শ্রেণী:১৯৩৯-এ জন্ম বিষয়শ্রেণী:স্কটল্যান্ডীয় ফুটবলার বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:দক্ষিণ আফ্রিকায় প্রবাসী ফুটবলার বিষয়শ্রেণী:জীবিত ব্যক্তি বিষয়শ্রেণী:স্কটল্যান্ডের আন্তর্জাতিক ফুটবলার বিষয়শ্রেণী:সেল্টিক ফুটবল ক্লাবের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
300px|thumb|upright=1.6|১৯৯০ সালে ওয়ালপস দ্বীপে মার্কিন জাতীয় মহাকাশ প্রশাসন (নাসা) কর্তৃক পরিচালিত একটি গবেষণা, যেখানে ধোঁয়ার মাধ্যমে একটি উড়োযানের পাখার চলনের ফলে বায়ুতে সৃষ্ট ঘূর্ণি দেখতে পাওয়া যাচ্ছে। বায়ুগতিবিজ্ঞানে অধীত বহুবিধ ঘটনাগুলির মধ্যে ঘূর্ণি অন্যতম।  বায়ুগতিবিজ্ঞান () বিজ্ঞানের একটি শাখা যেখানে বায়ুপ্রবাহের গতির, বিশেষ করে কঠিন বস্তুর সাথে আন্তঃক্রিয়াশীল বায়ুপ্রবাহের গতির অধ্যয়ন করা হয়। এটি প্রবাহী গতিবিজ্ঞান ও বায়বীয় পদার্থের গতিবিজ্ঞানের একটি শাখা। বায়ুগতিবৈজ্ঞানিক তত্ত্বের অনেক দিকই উপযুর্ক্ত ক্ষেত্রগুলিতেও প্রযোজ্য। বায়ুগতিবিজ্ঞানকে কখনও কখনও বায়বীয় পদার্থের গতিবিজ্ঞানের সমার্থক হিসেবে ব্যবহার করা হলেও এই দুইয়ের মধ্যে পার্থক্য হল "বায়বীয় পদার্থ বা গ্যাসের গতিবিজ্ঞান" ক্ষেত্রে সব ধরনের গ্যাসের প্রবাহের গতি আলোচিত হয়, কিন্তু বায়ুগতিবিজ্ঞানে কেবল পৃথিবীর বায়ুমণ্ডলে অবস্থিত বায়ুর প্রবাহ নিয়ে আলোচনা করা হয়।  বায়ুগতিবিজ্ঞান ক্ষেত্রে আধুনিক প্রণালীবদ্ধ গবেষণা শুরু হয় ১৮শ শতকে। তবে এর অনেক আগেই বায়ুগতীয় পিছুটান (aerodynamic drag) জাতীয় ঘটনা পর্যবেক্ষণ করে নথিবদ্ধ করে রাখা হয়েছিল। বায়ুগতিবিজ্ঞানের প্রাথমিক গবেষণা প্রচেষ্টার সিংহভাগই বাতাসের চেয়ে ভারী বস্তুর উড্ডয়ন-সংক্রান্ত ক্ষেত্রে নির্বাহিত হয়। ১৮৯১ সালে অটো লিলিয়েনটাল প্রথম এরকম উড্ডয়ন প্রদর্শন করে দেখাতে সক্ষম হন। এরপর থেকে গাণিতিক বিশ্লেষণ, পরীক্ষাভিত্তিক আসন্নীকরণ, বায়ুপ্রবাহ সুড়ঙ্গ পরীক্ষণ এবং কম্পিউটার ছদ্মায়নের মাধ্যমে বায়ুগতিবিজ্ঞানকে যৌক্তিক ভিত্তি হিসেবে ব্যবহার করা বাতাস অপেক্ষা ভারী যানের উড্ডয়ন ও অন্যান্য প্রযুক্তি উদ্ভাবন ও উন্নতিসাধন করা হয়েছে। সাম্প্রতিককালে বায়ুগতিবিজ্ঞানে সংনমনযোগ্য প্রবাহ, বিক্ষোভ এবং সীমানা স্তর নিয়ে গবেষণাকর্ম সম্পাদিত হচ্ছে এবং এগুলি উত্তরোত্তর গণনামূলক চরিত্র ধারণ করছে।  তথ্যসূত্র  বিষয়শ্রেণী:বায়ুগতিবিজ্ঞান বিষয়শ্রেণী:বায়বান্তরীক্ষ প্রকৌশল বিষয়শ্রেণী:পরিবহনে শক্তি
শ্বেতা রাঠোর হলেন একজন আন্তর্জাতিক ফিজিক অ্যাথলিট। তিনি ভারতের প্রথম মহিলা যিনি বিশ্ব চ্যাম্পিয়নশিপে পদক জিতেছিলেন (তিনি ২০১৪ সালে ৬ষ্ঠ ডব্লিউবিপিএফ বিশ্ব চ্যাম্পিয়নশিপে ব্রোঞ্জ পদক জিতেছিলেন)। তিনি ৪৯তম এশিয়ান চ্যাম্পিয়নশিপ জিতেছেন। ২০১৪ সালে তিনি মিস ওয়ার্ল্ড ২০১৪ ফিটনেস ফিজিক হয়েছিলেন, ২০১৫ সালে মিস এশিয়া ২০১৫ ফিটনেস ফিজিক হয়েছিলেন, ২০১৫ সালে মিস ইন্ডিয়া স্পোর্টস ফিজিক হয়েছিলেন। মিস ইন্ডিয়া ২০১৫, মিস ইন্ডিয়া ২০১৬ এবং মিস ইন্ডিয়া ২০১৭ খেতাব জিতে তিনি হ্যাট্রিকের ইতিহাস তৈরি করেছেন। তিনি ফিটনেস ফরএভার (প্রাইভেট) লিমিটেডের প্রতিষ্ঠাতা।   প্রাথমিক জীবন এবং শিক্ষা  শ্বেতা রাঠোর মণিপুর বিশ্ববিদ্যালয়ে জৈব-রাসায়নিক প্রকৌশল অধ্যয়ন করেছেন। তিনি শিক্ষাগত যোগ্যতায় একজন প্রকৌশলী এবং বহু বছর ধরে একটি বাণিজ্যিক কর্পোরেটে বিপণনের কাজ করছিলেন।  তাঁর স্কুলের সময় থেকেই, তিনি শারীরিক দক্ষতার ওপর জোর দিতেন, কারণ তাঁর চেহারা একটু বড়সড় ছিল। ভারতে, অনেক লোক বড় চেহারার হওয়া এবং মোটা হওয়ার মধ্যে পার্থক্য বোঝেন না এবং সেই কারণেই সাধারণ মানুষ তাঁকে মোটা বলা শুরু করেছিলেন। এই জিনিসটি তাঁকে আঘাত করেছিল কারণ তিনি খুব সক্রিয় শিশু ছিলেন এবং তাঁর স্কুলে সাংস্কৃতিক কর্মকাণ্ড ও খেলাধুলায় নিয়মিত অংশ নিতেন। শ্বেতা যখন ৮ম শ্রেণীতে ছিলেন তখন থেকেই তিনি যথাযথভাবে জিমে যাওয়া শুরু করেছিলেন। তখন থেকেই এটি চলতে থাকে এবং শারীরিক দক্ষতা তাঁর জীবনধারায় পরিণত হয়েছিল। তাঁর ভাইয়ের পরামর্শ মতো শ্বেতা পেশাদারভাবে ফিটনেস ফরএভার (প্রাইভেট) লিমিটেডের চিন্তা মাথায় আনেন।   কর্মজীবন  রাঠোর একজন প্রকৌশলী।  তিনি মাসলটেক এর প্রথম ভারতীয় ব্র্যান্ড অ্যাম্বাসেডর, এবং তিনি অবতার-এর ব্র্যান্ড অ্যাম্বাসেডর।  রাঠোর এনজিও গডস বিউটিফুল চাইল্ডের প্রতিষ্ঠাতা ও সভাপতি।   পুরস্কার ও সম্মাননা    মিস ওয়ার্ল্ড ২০১৪ ফিটনেস ফিজিক  মিস এশিয়া ২০১৫ ফিটনেস ফিজিক  মিস ইন্ডিয়া স্পোর্টস ফিজিক চ্যাম্পিয়ন পরপর তিনবার (হ্যাট্রিক) ২০১৫, ২০১৬, ২০১৭ সাল  আন্তর্জাতিক ফিটনেস ডিভা শিরোপা ২০১৮, দুবাই সরকার কর্তৃক পুরস্কৃত  মিস মহারাষ্ট্র স্পোর্টস ফিজিক চ্যাম্পিয়ন  প্রথম ভারতীয় মহিলা যিনি ফিটনেস ফিজিক ওয়ার্ল্ড চ্যাম্পিয়নশিপে পদক জিতেছেন   তথ্যসূত্র    emirates247.com   আরও পড়ুন    "আমার প্রথম আন্তর্জাতিক বডি বিল্ডিং পদক" টাইমস অফ ইন্ডিয়া  দৈনিক ভাস্কর  "ফিটনেস ২.০" টাইমস অফ ইন্ডিয়া    বহিঃসংযোগ    জিবিসি ওয়েবসাইট   শ্বেতা রাঠোর অফিসিয়াল ওয়েবসাইট  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মহারাষ্ট্রের নারী ক্রীড়াবিদ বিষয়শ্রেণী:ফিটনেস ও ফিগার প্রতিযোগী বিষয়শ্রেণী:জীবিত ব্যক্তি বিষয়শ্রেণী:উৎসবিহীন তথ্যসহ সকল নিবন্ধ
খ্রিস্টীয় নারীবাদ হল খ্রিস্টান ধর্মতত্ত্বের একটি শাখা। একজন খ্রিস্টানের দৃষ্টিভঙ্গি ব্যবহার করে খ্রিস্টীয় নারীবাদ  নৈতিক, সামাজিক এবং আধ্যাত্মিকভাবে পুরুষ ও নারীর সমতা প্রচার করে।  খ্রিস্টান ধর্মতত্ত্ববিদরা যুক্তি দেন যে খ্রিস্টধর্ম কে  সম্পূর্ণভাবে বোঝার জন্য নারীদের অবদান এবং নারীর মূল্য স্বীকার করা অপরিহার্য। খ্রিস্টান নারীবাদীরা বিশ্বাস করেন যে, ঈশ্বর জৈবিকভাবে নির্ধারিত বৈশিষ্ট্য যেমন লিঙ্গ এবং বর্ণের ভিত্তিতে বৈষম্য করেন না। বরং এই বৈশিষ্ট্যগুলি  নির্বিশেষে সকল মানুষকে সম্প্রীতি এবং সমতার সাথে বসবাসের জন্য সৃষ্টি করেছেন।  অন্যদিকে,যারা খ্রিস্টানদের মধ্যে লিঙ্গ সমতা এবং ন্যায়বিচারের পক্ষে কথা বলেন কিন্তু নারীবাদী আন্দোলনের সাথে নিজেদের যুক্ত করতে চান না খ্রিস্টান সমতাবাদ  তাদের জন্য ব্যবহৃত হয় ।  খ্রিস্টীয় নারীবাদী এবং পণ্ডিতরা বিশ্বাস করেন যে বাইবেলের গ্রন্থগুলির ব্যাখ্যা এবং কিছু ধর্মীয় ব্যক্তিত্বের  যৌনতাবাদী বৈশিষ্ট্য বা দায়িত্বগুলি যদি দূরে সরিয়ে রাখা যায় তাহলে গির্জায় উপস্থিত পিতৃতন্ত্রকে টিকিয়ে রাখা যায়। গির্জার পুরুষতন্ত্র থেকে উদ্ভূত সমস্যাগুলির মধ্যে রয়েছে নারীদের নিরুৎসাহিত করা, বিবাহে সমতার অভাব, নারীদের গর্ভপাতের অধিকার, নারীর আধ্যাত্মিকতার স্বীকৃতির অভাব এবং ঈশ্বরের একটি পুরুষালি ছবি তুলে ধরা।  আজকের সংস্কৃতিতে নারীদের কীভাবে ব্যবহার করা হয় তা নিয়েও উদ্বেগ রয়েছে। কারণ পূর্বের খ্রিস্টীয় ধর্মীয় লেখাগুলির ব্যাখ্যা অনুসারে, নারীরা পুরুষদের অধীনস্থ হবে এমন ই  আশা করা হয়।  তা সত্ত্বেও,  খ্রিস্টান ধর্ম  যে সৎকাজ শেখায় নারীরা তা অনুসরণ করে চলেছেন এবং এর একটি উদাহরণ হল জাপানের নারী খ্রিস্টান টেম্পারেন্স ইউনিয়ন । বাইবেলের গ্রন্থ এবং পূর্বের ধর্মীয় ব্যক্তিত্বদের লেখার ব্যাখ্যার মাধ্যমে, খ্রিস্টীয় নারীবাদী এবং পণ্ডিতরা খ্রিস্টধর্মে বিদ্যমান লিঙ্গবৈষম্য এবং পুরুষ ও মহিলাদের মধ্যে সমতা থাকা উচিত এমন উভয়েরই যুক্তি উপস্থাপন করেন। এই লেখাগুলি তখন ধর্মীয় ব্যক্তিত্বদের লেখা এবং বাইবেলের মধ্যে উদ্ভূত ধারণার অসঙ্গতিগুলি উপস্থাপন করে।    ইতিহাস  কিছু খ্রিস্টীয় নারীবাদী বিশ্বাস করেন যে যীশুর শিক্ষায় সমতাবাদের নীতি উপস্থিত ছিল। মারিয়ানিসমো র মতো প্রাথমিক খ্রিস্টীয় আন্দোলনেও সমতাবাদের নীতি উপস্থিত ছিল।   কিন্তু অনেক নারীবাদী পণ্ডিত বিশ্বাস করেন যে খ্রিস্টধর্ম নিজেই লিঙ্গ ভূমিকার উপর ব্যাপকভাবে নির্ভরশীল।  [ <span title="The material near this tag may use weasel words or too-vague attribution. (August 2018)">কার দ্বারা?</span> ]  "প্রথম শতাব্দীতে সমসাময়িক আদর্শগুলিকে কালানুক্রমিকভাবে উপস্থাপন করার" জন্য ধর্মনিরপেক্ষ নারীবাদীরা মূল খ্রিস্টানদের  এই ব্যাখ্যাগুলিকে সমালোচনা করেছেন।  পুরুষ ও নারী উভয় বৈশিষ্ট্যের সাথে একটি ঐশ্বরিক শক্তির যোগ আছে , এমন ধারণামধ্যযুগে নরউইচের জুলিয়ান এবং বিনগেনের হিলডেগার্ড  অন্বেষণ করেছিলেন।   আদি-নারীবাদী রচনাগুলি পঞ্চদশ থেকে সপ্তদশ শতাব্দীর ধর্মীয় প্রেক্ষাপটে নারীদের শিক্ষা, শিক্ষাদান এবং ধর্মপ্রচারের প্রতি আপত্তি তুলে ধরেছিল।   এমনই একজন আদি-নারীবাদী ছিলেন অ্যান হাচিনসন। নারীর মর্যাদা ও অধিকার সম্পর্কে শিক্ষা দেওয়ার জন্য ম্যাসাচুসেটসের পিউরিটান উপনিবেশ থেকে তাঁকে বহিষ্কার করা হয়েছিল।    তথ্যসূত্র    বহিঃসংযোগ    খ্রিস্টান নারীবাদী নিবন্ধ এবং বই     ডঃ রোজমেরি র‍্যাডফোর্ড রুথারের সাথে ইকোফেমিনিজম এবং খ্রিস্টধর্মের উপর রেডিও সাক্ষাৎকার, টরন্টো বিশ্ববিদ্যালয়, ১৬ ফেব্রুয়ারী ২০০৭।  বিষয়শ্রেণী:নারীবাদী তত্ত্ব বিষয়শ্রেণী:খ্রিস্টান নারীবাদ
অ্যান্থনি ফ্রান্সিয়োসা (; জন্ম: অ্যান্থনি জর্জ পাপালেও, ২৫ অক্টোবর ১৯২৮ - ১৯ জানুয়ারি ২০০৬) ছিলেন একজন মার্কিন অভিনেতা। তিনি মঞ্চনাটকে কাজ করে সফলতা অর্জন করেন এবং ব্রডওয়ে মঞ্চে আ হ্যাটফুল অব রেইন নাটকে অভিনয় করে টনি পুরস্কারের মনোনয়ন লাভ করেন। এই নাটকের চলচ্চিত্ররূপে (১৯৫৭) অভিনয় করে তিনি শ্রেষ্ঠ অভিনেতা বিভাগে একাডেমি পুরস্কার ও সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন এবং ভেনিস চলচ্চিত্র উৎসব থেকে শ্রেষ্ঠ অভিনেতা বিভাগে ভল্পি কাপ অর্জন করেন। ১৯৫৯ সালে ক্যারিয়ার চলচ্চিত্রে অভিনয় করে তিনি সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন এবং ১৯৬৫ সালে রিও কঞ্চোস চলচ্চিত্রে অভিনয় করে অপর একটি গোল্ডেন গ্লোব পুরস্কারের মনোনয়ন লাভ করেন।  টেলিভিশনে তিনি বেশ কয়েকটি ছোট ভূমিকায় অভিনয়ের পাশাপাশি পাঁচটি টেলিভিশন ধারাবাহিকে প্রধান চরিত্রে অভিনয় করেন; সেগুলো হল সিটকম ভ্যালেন্টাইন্‌স ডে (১৯৬৪-১৯৬৫), নাট্যধর্মী দ্য নেম অব দ্য গেম (১৯৬৮-১৯৭১), সার্চ (১৯৭২-১৯৭৩), ম্যাট হেম (১৯৭৫) এবং ফাইন্ডার অব লস্ট লাভস (১৯৮৪)।   প্রারম্ভিক জীবন  ফ্রান্সিয়োসা ১৯২৮ সালের ২৫শে এপ্রিল নিউ ইয়র্ক সিটির ছোট ইতালি অংশে জন্মগ্রহণ করেন। তার পিতা একজন নির্মাণ কর্মী ও মাতা একজন দর্জি ছিলেন। তারা দুজনেই ইতালীয়-মার্কিন ছিলেন। তার পিতামহ-মাতামহরা ১৮৯০ সালে ইতালির বাসিলিকাতার মেলফি থেকে মার্কিন যুক্তরাষ্ট্রে এসেছিলেন। তিনি তাদের একমাত্র সন্তান। তার যখন এক বছর বয়স তখন তার পিতামাতার বিবাহবিচ্ছেদ ঘটে। তিনি তার মাতা ও খালার কাছে বেড়ে ওঠেন। তিনি পরবর্তী কালে বলেন যে তিনি নিজেকে তার পিতা কর্তৃক পরিত্যক্ত মনে করতেন। তিনি শ্রমিক, ওয়েল্ডার, থালা ধৌতকারী ও পাচক হিসেবে কাজ করতেন। তিনি বলেন যে আকস্মিকভাবেই তিনি অভিনয়ের সাথে জড়িয়ে পড়েন। তার পেশাদার কর্মজীবন শুরুর সময় তিনি তার মায়ের বিবাহপূর্ব নাম ফ্রান্সিয়োসা গ্রহণ করেন।   তথ্যসূত্র    বহিঃসংযোগ           বিষয়শ্রেণী:১৯২৮-এ জন্ম বিষয়শ্রেণী:২০০৬-এ মৃত্যু বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:নিউ ইয়র্ক শহরের অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন মঞ্চ অভিনেতা বিষয়শ্রেণী:গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী বিষয়শ্রেণী:শ্রেষ্ঠ অভিনেতা বিভাগে ভোল্পি কাপ বিজয়ী
মধ্যপ্রদেশ পুনর্গঠন আইন, ২০০০ হচ্ছে ভারতের সংসদে পাশকৃত এবং বর্তমানে বাস্তবায়িত একটি আইন। এই আইনের মাধ্যমে ছত্তিশগড়কে রাজ্যকে তৎকালীন মধ্যপ্রদেশ রাজ্যকে থেকে আলাদা করে একটি নতুন রাজ্যের মর্যাদা দেওয়া হয়।http://www.indiankanoon.org/doc/1407416/ নির্বাচনের প্রতিশ্রুতি পূরণের জন্য বিজেপি নেতা এবং ভারতের প্রধানমন্ত্রী অটল বিহারী বাজপেয়ীর নেতৃত্বে এনডিএ সরকার আইনটি পাশ এবং বাস্তবায়িত করে। ২০০০ সালের ২৫ আগস্টে আইনটি কার্যকর হয়।   পটভূমি  ১৯২০ এর দশকে বর্তমান ছত্তিশগড়ে প্রথম পৃথক রাষ্ট্রের দাবি উত্থাপিত হয়েছিল। একই ধরনের দাবি নিয়মিত বিরতিতে চলছিল। যদিও কখনোই একটি সুসংহত আন্দোলনে পরিণত হয়নি। পরবর্তিতে বেশ কয়েকটি সর্বদলীয় প্ল্যাটফর্ম সাধারণত পিটিশন, জনসভা, আলোচনা সভা, সমাবেশ ও ধর্মঘটের মধ্যেই আন্দোলন সীমাবদ্ধ রেখেছিল। রায়পুর কংগ্রেস ইউনিট ১৯২৪ সালে পৃথক ছত্তিসগড়ের দাবি উত্থাপন করে এবং ত্রিপুরীতে কংগ্রেসের বার্ষিক অধিবেশনেও এটি নিয়ে আলোচনা হয়। ছত্তিশগড়ের জন্য আঞ্চলিক কংগ্রেস সংগঠন গঠনের বিষয়েও আলোচনা হয়েছিল। স্বাধীনতার পর ১৯৫৪ সালে যখন রাজ্য পুনর্গঠন কমিশন গঠন করা হয় তখনও পৃথক ছত্তিসগড়ের দাবি উঠেছিল। কিন্তু তা গৃহীত হয়নি। ১৯৫৫ সালে তৎকালীন মধ্য ভারত রাজ্যের নাগপুর বিধানসভায় পৃথক রাজ্যের দাবি উত্থাপিত হয়েছিল।  পরবর্তীতে নব্বইয়ের দশকে নতুন রাজ্যের দাবিতে তৎপরতা বৃদ্ধি পায়। ফলস্রুতিতে ছত্তিসগড় রাজ্য নির্মাণ মঞ্চ নামে রাজ্যব্যাপী রাজনৈতিক ফোরাম গঠন করা হয়। চান্দুলাল চদ্রকর এই ফোরামের নেতৃত্বে ছিলেন। ফোরামের ব্যানারে বেশ কয়েকটি সফল অঞ্চল-ধর্মঘট ও সমাবেশ অনুষ্ঠিত হয়েছিল যার সবকটিই ভারতীয় জাতীয় কংগ্রেস এবং ভারতীয় জনতা পার্টি সহ প্রধান রাজনৈতিক দলগুলির দ্বারা সমর্থিত ছিল।   আইন পাশ  অটল বিহারী বাজপেয়ীর নেতৃত্বে নতুন জাতীয় গণতান্ত্রিক জোট (এনডিএ) সরকার ক্ষমতায় আসার পর নির্বাচনী প্রতিশ্রুতি পূরণের জন্য মধ্যপ্রদেশ বিধানসভার অনুমোদনের জন্য পুনর্নির্দিষ্ট পৃথক ছত্তিসগড় বিল প্রেরণ করে।  মধ্যপ্রদেশ বিধানসভায় এটি সর্বসম্মতিক্রমে অনুমোদিত হওয়ার পর বিলটি লোকসভায় উপস্থাপিত হয়। পৃথক ছত্তিসগড় রাজ্য গঠনের লক্ষে এই বিলটি লোকসভা ও রাজ্যসভায় পাস হলে পৃথক ছত্তিশগড় রাজ্য গঠনের পথ সুগম হয়। ভারতের রাষ্ট্রপতি ২৫ আগস্ট ২০০০-এ মধ্য প্রদেশ পুনর্গঠন আইন ২০০০-এ তাঁর সম্মতি দেন।   ফলাফল  এই আইনের প্রেক্ষিতে ভারত সরকার ২০০০ সালের  ১ নভেম্বরে তৎকালীন মধ্যপ্রদেশ রাজ্যকে ছত্তিসগড় ও মধ্য প্রদেশে বিভক্ত করার মাধ্যমে নতুন ছত্তিসগড় রাজ্য গঠন করে।   তথ্যসূত্র   বিষয়শ্রেণী:ভারতের রাজ্য পুনর্গঠন
থাম্ব|মিনেসোটা বিশ্ববিদ্যালয়ে নরম্যান বোরলাগ কুস্তি খেলছেন নরম্যান বোরলাউগ (মার্চ ২৫, ১৯১৪ – সেপ্টেম্বর ১২, ২০০৯) বিখ্যাত মার্কিন কৃষিবিজ্ঞানী এবং শান্তিতে নোবেল বিজয়ী, যিনি সবুজ বিপ্লবের জনক হিসেবে খ্যাত।"The father of the 'Green Revolution' ". Did You Know?. University of Minnesota. Retrieved 2006-09-24. বোরলাউগ পাঁচ জনের মধ্যে একজন তিনি নোবেল শান্তি পুরস্কার, প্রেসিডেন্সিয়াল মেডেল অফ ফ্রিডম এবং কংগ্রেসনাল গোল্ড মেডেল তিনটি পদক লাভ করেছেন। এছাড়াও তিনি ভারতের দ্বিতীয় সর্বোচ্চ সম্মাননা পদ্মভূষণ লাভ করেন।   জন্ম ও শিক্ষাজীবন    কর্মজীবন    পুরস্কার ও সম্মাননা   নোবেল শান্তি পুরস্কার  পদ্মভূষণ   তথ্যসূত্র   বিষয়শ্রেণী:১৯১৪-এ জন্ম বিষয়শ্রেণী:২০০৯-এ মৃত্যু বিষয়শ্রেণী:মার্কিন কৃষিবিজ্ঞানী বিষয়শ্রেণী:নোবেল শান্তি পুরস্কার বিজয়ী বিষয়শ্রেণী:টেক্সাস এ অ্যান্ড এম ইউনিভার্সিটির শিক্ষক বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:ভ্যানেভার বুশ অ্যাওয়ার্ড বিজয়ী বিষয়শ্রেণী:নোবেল শান্তি পুরস্কার বিজয়ী পুরুষ বিষয়শ্রেণী:নরওয়েজীয় বংশোদ্ভূত মার্কিন ব্যক্তি বিষয়শ্রেণী:বাংলাদেশ বিজ্ঞান একাডেমির ফেলো বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:মার্কিন নোবেল বিজয়ী বিষয়শ্রেণী:মার্কিন জীববিজ্ঞানী বিষয়শ্রেণী:কংগ্রেশনাল স্বর্ণ পদক প্রাপক বিষয়শ্রেণী:রয়েল সোসাইটি অব এডিনবার্গের সভ্য বিষয়শ্রেণী:রয়েল সোসাইটির বিদেশি সদস্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:ডালাসের ব্যক্তি বিষয়শ্রেণী:উদ্ভিদ সুপ্রজনন বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক বিষয়শ্রেণী:পাকিস্তান একাডেমি অফ সায়েন্সেসের সভ্য
120px|120px মুখতার ইবনে আবি উবায়েদ আল সাকাফি কুফা কেন্দ্রীক একজন আলীয়পন্থী বিপ্লবী। তিনি ৬৮৫ খ্রিষ্টাব্দে উমাইয়া খিলাফতের বিরুদ্ধে বিদ্রোহ এবং দ্বিতীয় ইসলামি গৃহযুদ্ধের সময় আঠারো মাসের জন্য ইরাকের অধিকাংশ অঞ্চল শাসন করেছিলেন। তায়েফে জন্মগ্রহণ করা মুখতার শৈশবে ইরাকে চলে আসেন এবং কুফায় বেড়ে ওঠেন। ৬৮০ খ্রিষ্টাব্দে কারবালার যুদ্ধে উমাইয়া বাহিনীর হাতে ইসলামের নবী মুহাম্মাদের নাতি হোসাইন ইবনে আলীর মৃত্যুর পর মক্কায় বিদ্রোহী খলিফা আব্দুল্লাহ ইবনে আল জুবায়েরের সাথে তিনি স্বল্প সময়ের জন্য জোটবদ্ধ হন। মুখতার কুফায় ফিরে এসে খলিফা আলীর (শা. ৬৫৬–৬৬১) সন্তান ও হোসাইনের ভাই মুহাম্মদ ইবনে আল হানাফিয়াকে মাহদী ও ইমাম ঘোষণা করেন এবং আলীয় খিলাফত প্রতিষ্ঠা ও হোসাইন হত্যার প্রতিশোধ গ্রহণের ডাক দেন। জুবায়েরিয় গভর্নরকে বহিষ্কারের পর ৬৮৫ খ্রিষ্টাব্দের অক্টোবরে তিনি কুফা দখল করেন এবং পরে হোসাইনের হত্যাকান্ডে জড়িতদের হত্যার আদেশ দেন। ইবনে আল জুবায়েরের সাথে বিরূপ সম্পর্কের জেরে চার মাস অবরোধের পর বসরার জুবায়েরিয় গভর্নর মাস'আব ইবনে আল জুবায়েরের হাতে তিনি নিহত হন। (বাকি অংশ পড়ুন...)
কস্তাসিয়েল্লা কুরোশিমাই বা Costasiella kuroshimae (এটি "লিফ স্লাগ", "পত্র স্লাগ" কিংবা "লিফ শিপ", "পাতা ভেড়া" নামেও পরিচিত) হচ্ছে সাকাগ্লোস্‌সা সামুদ্রিক স্লাগের একটি প্রজাতি। এটি কস্তাসিয়েলিদে পরিবারভুক্ত খোলসবিহীন সামুদ্রিক অপিস্তোব্রাঙ্কিয়া গ্যাস্ট্রোপোডা (উদরপদী) শ্রেণির মলাস্কা।Bouchet, P. (2014). Costasiella kuroshimae Ichikawa, 1993. Accessed through World Register of Marine Species on 17 January 2015. এগুলো৫ মিলিমিটার থেকে সর্বোচ্চ ১ সেমি পর্যন্ত লম্বা হতে পারে।Sea Sheep? This Adorable Sea Slug Eats So Much Algae It Can Photosynthesize in www.boredpanda.com  তাদের দুটি কালো চোখ এবং দুটি "রাইনোফোর" (গণ্ডারের মতো খড়্গ) রয়েছে যা তাদের মাথার শীর্ষভাগ থেকে বেরিয়ে আসে। এগুলো দেখতে ভেড়ার কান বা পোকামাকড়ের অ্যান্টেনার মতো দেখালেও এর সাধারণ নাম "পাতা ভেড়া"।  এই প্রাণীটি সালোকসংশ্লেষণ প্রক্রিয়ায় খাদ্য তৈরি করতে পারে। কারণ, এরা খাদ্য হিসেবে শৈবাল গ্রহণ করে শৈবালের দেহে থাকা ক্লোরোপ্লাস্ট ক্লেপ্টোপ্লাস্টি নামক প্রক্রিয়ায় নিজ দেহে ধরে রাখতে পারে। এই ক্লোরোপ্লাস্টের সহায়তায় এই প্রাণীটি উদ্ভিদের মতো সালোকসংশ্লেষণ করতে পারে।   অবস্থান  ১৯৯৩ সালে জাপানি দ্বীপ কুরোশিমা উপকূলে সর্বপ্রথম এই প্রাণীটি আবিষ্কৃত হয়। জাপান, ইন্দোনেশিয়া এবং ফিলিপাইনের কাছাকাছি সমুদ্রে এদের দেখতে পাওয়া যায়।  এদের "টাইপ লোকালিটি" হচ্ছে: কুরোশিমা, তেকতোমি, ওকিনাওয়া, রায়ক্যু দ্বীপপুঞ্জ, জাপান।Jensen K. R. (November 2007). "Biogeography of the Sacoglossa (Mollusca, Opisthobranchia)" . Bonner zoologische Beiträge 55(2006)(3-4): 255–281.   চিত্রশালা   </gallery>   তথ্যসূত্র    বহিঃসংযোগ   চিত্রশালা    বিষয়শ্রেণী:সামুদ্রিক প্রাণী
পেটব্যথা () পাকস্থলির ব্যথা নামেও পরিচিত। এটি মারাত্মক অথবা নিরাপদ উভয়ই হতে পারে।  পেট ব্যথার অন্যতম কারণ হতে পারে গ্যাস্ট্রোএনটেরিটিস এবং ইরিটেবল বাওয়েল সিনড্রোম।  ১০ শতাংশ ব্যক্তির মারাত্মক পেট ব্যথার অন্যতম কারণ হচ্ছে এপেন্ডিসাইটিস, উদরীয় এওর্টিক এনিউরসাম বিদীর্ণ হয়ে গেলে, উপস্থলীময়তা অথবা ইক্টোপিক গর্ভাধান। সর্বশেষটি কেন হয়; তার কারণ অজানা।  বিভিন্ন রোগের কারণেও পেটব্যথা হতে পারে। তাই তার সঠিকভাবে রোগ নির্ণয় করে চিকিৎসা করা জরুরী।   তথ্যসূত্র  বিষয়শ্রেণী:পেটব্যথা বিষয়শ্রেণী:রোগের উপসর্গ ও লক্ষণ: পরিপাকতন্ত্র ও উদর বিষয়শ্রেণী:তীব্র ব্যথা
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল। উল্লেখযোগ্যতা (ঘটনা) অনুযায়ী উল্লেখযোগ্য নয়। ~ মহীন (আলাপ) ০৩:৫৬, ২০ জুন ২০১৭ (ইউটিসি) ২০১৪ কমলনগর গণধর্ষণ   – (অপসারণের প্রস্তাবনা দেখুনলগ দেখুন) () উল্লেখযোগ্যতা সুষ্পষ্ট নয়। জাতীয় ও আন্তর্জাতিক পর্যায়ে আলোড়ন সৃষ্টি করা বিষয়ক কোন তথ্য দেয়া নেই। Ashiq Shawon (আলাপ) ১৯:০৫, ১২ জুন ২০১৭ (ইউটিসি)  বিষয়টি বেশ কয়েকটি খবরের কাগজে এসেছে এবং আলোচিত হয়েছে। Himel Rahmon (আলাপ) ১৯:১৩, ১২ জুন ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
আশনা জাভেরি () হলেন একজন ভারতীয় অভিনেত্রী এবং মডেল, যিনি তামিল চলচ্চিত্রে অভিনয় করেন।   কর্মজীবন  আশনা ভাল্লাভানুক্কু পুল্লুম আয়ুধাম (২০১৪) দিয়ে চলচ্চিত্রে অভিষেক করেছিলেন, যেটি ব্যবসা সফল হয়েছিল। তিনি পরের বছর ইনিমে ইপ্পাদিথান-এ আবার সান্থানামের সাথে অভিনয় করেন। ইনিমে ইপ্পাদিথান-এ তার চরিত্রে অভিনয়ের জন্য আশনা ভাষা আয়ত্ত করার জন্য তামিল অনুশীলন করেছিলেন।   চলচ্চিত্রের তালিকা   বছর চলচ্চিত্র ভূমিকা মন্তব্য ২০১৪ ভাল্লাভানুক্কু পুল্লুম আয়ুধাম বনথী ২০১৫ ইনিমে ইপ্পাদিথান মাহা ২০১৬ মীন কুঝাম্বুম মান পানাইয়ুম পবিত্রা ২০১৭ ব্রহ্ম.কম মনীষা ২০১৮ নাগেশ থিরাইয়ারঙ্গম হিমাজা প্রিয়া ইভানুক্কু এনগেয়ো ম্যাচাম ইরুক্কু সুরেখা ২০২০ টাইটানিক কধলুম কভুন্ধু পোগুম    তথ্যসূত্র    বহিঃসংযোগ           বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:তামিল চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  মেরাজ (আলাপ) ১৫:৫১, ২ অক্টোবর ২০১৭ (ইউটিসি) বিডিক্রিকটাইম   – (অপসারণের প্রস্তাবনা দেখুনলগ দেখুন) () উল্লেখযোগ্য ওয়েবসাইট নয়। আফতাব (আলাপ) ২১:০২, ১৬ সেপ্টেম্বর ২০১৭ (ইউটিসি)  ~মহীন (আলাপ) ০৬:২৯, ২০ সেপ্টেম্বর ২০১৭ (ইউটিসি)  সাফি বার্তা ১১:৪১, ২৭ সেপ্টেম্বর ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
সৈয়দ শামসুল বারি একজন ভারতীয় আইনজীবী এবং ভারতীয় জাতীয় কংগ্রেসের রাজনীতিবিদ। তিনি পশ্চিমবঙ্গ বিধানসভার মেদিনীপুর বিধানসভা কেন্দ্রের দ্বিতীয় বিধায়ক ছিলেন।   প্রাথমিক জীবন এবং পরিবার  বারী বেঙ্গল প্রেসিডেন্সির মেদিনীপুর জেলার একটি বাঙালি মুসলিম সৈয়দ পরিবারে জন্মগ্রহণ করেন। [ তথ্যসূত্র প্রয়োজন ]   কর্মজীবন  বারী ১৯৬২ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেন যেখানে তিনি মেদিনীপুর বিধানসভা কেন্দ্র থেকে ভারতীয় জাতীয় কংগ্রেসের প্রার্থী হিসেবে প্রতিদ্বন্দ্বিতা করেন এবং মার্ক্সবাদী রাজনীতিবিদ কামাক্ষ্যচরণ ঘোষকে পরাজিত করেন। ১৯৬৭ সালের পশ্চিমবঙ্গ বিধানসভা নির্বাচনে তিনি ঘোষের কাছে পরাজিত হন।   তথ্যসূত্র   বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:ভারতীয় সুন্নি মুসলিম বিষয়শ্রেণী:বাঙালি মুসলিম বিষয়শ্রেণী:২০শ শতাব্দীর বাঙালি বিষয়শ্রেণী:২০শ শতাব্দীর ভারতীয় মুসলিম বিষয়শ্রেণী:পশ্চিম মেদিনীপুর জেলার ব্যক্তি বিষয়শ্রেণী:পশ্চিমবঙ্গ বিধানসভার সদস্য ১৯৬২-১৯৬৭